2014. gada 29. jūlijā Rīkojums Nr. 398

Rīgā (prot. Nr. 41 15. §)

**Par Ministru kabineta Atzinības raksta piešķiršanu**

1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010. gada 5. oktobra noteikumu Nr. 928 "Kārtība, kādā dibināmi valsts institūciju un pašvaldību apbalvojumi" 58. punktu piešķirt Ministru kabineta Atzinības rakstu:

1.1. fizikas zinātņu doktoram Jānim Ķirsonam par nozīmīgu ieguldījumu studiju kreditēšanas sistēmas normatīvās bāzes izveidē;

1.2. Transporta un sakaru institūta profesoram habilitētajam inženier­zinātņu doktoram Igoram Kabaškinam par nozīmīgu ieguldījumu pedagoģiskajā darbā transporta, loģistikas un informātikas jomā, kā arī par starptautiskiem panākumiem zinātnē.

2. Ministru kabineta Atzinības rakstu J. Ķirsonam pasniedz izglītības un zinātnes ministre Ina Druviete, I. Kabaškinam – satiksmes ministrs Anrijs Matīss.

Ministru prezidente Laimdota Straujuma

Izglītības un zinātnes ministre Ina Druviete